runetrust/blame-folketinget-dk huggingface dataset:
Christian Friis Bach (V), 2025-03-20:
Så vil jeg bare høre, hvad Enhedslisten stemte dengang, og dermed, om Enhedslisten ikke vurderer, at en implementering af et direktiv, som vi i i hvert fald Folketinget samlet har bakket op om, ved at give bemyndigelser vil fremme den grønne omstilling, i stedet for at vi skal gøre hvert eneste element i implementeringen af et direktiv til en politisk sag her i Folketinget.
Holger K. Nielsen (SF), 2007-05-15:
Når jeg hører hr. Per Kaalund til sidst her, må jeg altså indrømme, at jeg tror, Socialdemokraterne skal passe på med ikke komme til at lyde som hr. Jens Hald Madsen, når han beskriver Iraksituationen, fordi man nu støtter Afganistanbeslutningsforslaget.
Kamal Qureshi (SF), 2004-04-21:
Jeg tror, det er et meget, meget lille antal, der har været tale om siden 1996, hvor det overhovedet har været nødvendigt, og det er jo også det, høringssvarene lægger op til, at det er et indgreb, som man i meget høj grad kan sætte spørgsmålstegn ved nødvendigheden af.
Ulla Tørnæs (V), 2020-10-30:
Hvis nu man skulle have nogen mere optimistiske briller på, ville Socialdemokratiets ordfører så være indstillet på, at man sikrer, at branchen trods alt har nogle avlsdyr, som man kan arbejde videre med, såfremt det skulle gå så vel, at den sidste sætning i forslaget til vedtagelse her ikke bliver indfriet – altså at sundheds- og veterinærmyndighederne vurderer, at der er en acceptabel smitterisiko, ikke en uacceptabel?
Finn Sørensen (EL), 2016-03-15:
De første af reformerne havde og har selvfølgelig den virkning – og det vil vi se i de kommende år – at flere kommer på kontanthjælp, fordi man har lukket døren til dagpengeretten; fordi man har lukket døren til efterlønnen; fordi man har lukket døren til førtidspensionen.
Lene Espersen (KF), 2005-06-07:
Jeg vil sige til hr. Ole Glahn, at der jo ikke er noget galt i at tale varmt for økologisk produktion, men i det her tilfælde synes jeg, at det rigtige udgangspunkt er at tale om, hvad der er rigtigt ud fra en mere almen betragtning, når det gælder dyrevelfærd, og der er der som sagt lavet nye regler på området.
Sophie Løhde (V), 2013-05-08:
Jeg skal ikke lægge skjul på, at vi i Venstre gerne var gået længere end det her forslag til vedtagelse, men jeg synes da trods alt, at vi er kommet et stykke ad vejen, og dette forslag til vedtagelse var så så langt, som vi kunne komme – det er trods alt et forslag til vedtagelse, der peger lidt fremad.
Pia Olsen Dyhr (SF), 2009-02-20:
Men skulle der være et vist gran af sandhed, så var det, at det var vigtigt for os, at man vedtog en linjeføring for motorvejen, mens statsministeren i Danmark stadig væk hed hr. Anders Fogh Rasmussen, og derfor var det vigtigt for os på det tidspunkt at presse igennem, at det blev en kombilinjeløsning gennem Silkeborg.
Marianne Jelved (RV), 2002-03-22:
Det er det, der er min pointe, plus - og det er så til fru Gitte Lillelund Bech - at Det Radikale Venstre gerne vil give tosprogede børn fra tredjelande de samme muligheder som børn fra EU- og EØS-lande, og som børn, der har færøsk og grønlandsk som modersmål.
Line Barfod (EL), 2010-05-04:
Jeg er med på, at man ikke skal sætte hvert eneste bandemedlem i isolation, og at man ikke skal have hvert sit fængsel til hver bande, men det handler jo om, at man får nogle flere ressourcer i fængslerne til at sikre, at man kan behandle de mennesker på en ordentlig måde og også modvirke, dels at bandekonflikterne kommer ind i fængslerne, dels at der opstår nye bander inde i fængslerne.
Leif Mikkelsen (LA), 2013-12-19:
Og det er ikke noget, der sådan flytter ret meget, hvad angår partiernes synspunkter, har jeg noteret mig ved at kigge tilbage i historiebøgerne; man har stort set sagt det samme i forhold til det her, uanset fra hvilket parti man var, og det har været anført, at det ville være både besværligt og bureaukratisk.
Lene Espersen (KF), 2008-05-23:
Med disse ord vil jeg sige, at jeg fuldt ud anerkender, at man kan have forskellige opfattelser af, hvad der er det bedste at gøre, både ud fra en politisk og en juridisk synsvinkel, men jeg vil dog, fordi der alligevel er visse former for paralleller, minde om, at det er meget, meget kort tid siden, at Folketinget vedtog en strafskærpelsesparagraf for så vidt angår tvangsægteskaber - det nævnte hr. Simon Emil Ammitzbøll også i sit ordførerindlæg - med præcis den samme argumentation.
Peder Hvelplund (EL), 2022-03-31:
Jeg er sådan set enig i, at der er nogle ting, der har bevæget sig i den rigtige retning, f.eks. at man nu dækker demografien, men der ligger en kæmpe opgave i forhold til at få investeret i det nære sundhedsvæsen, i forhold til alle de opgaver, vi nu skubber ud i det nære sundhedsvæsen, efter at vi har centraliseret og specialiseret på supersygehuse med kvalitetsfondsbyggerierne.
Kim Behnke (FRI), 2001-01-16:
Det synes vi ikke længere er tilfældet, og konklusionen må jo på sigt blive, at vi får et system som det amerikanske, nemlig at når der bliver skiftet ud på regeringsbænken, altså i ministerrækkerne, så vil man samtidig begynde at skifte ud i embedsrækkerne, fordi embedsmændene er ansat ud fra deres partimedlemskab, ud fra deres politiske overbevisning og ikke ud fra, i hvilket omfang de har bestået embedseksamener og vist deres kvaliteter rent fagligt.
Villy Søvndal (SF), 2007-02-20:
Jeg siger det, fordi jeg læste med meget stor interesse i Jyllands-Posten i fredags – det er ikke altid jeg fremhæver Jyllands-Postens ledere – og Jyllands-Posten runder sin leder i fredags af med følgende: »En af forudsætningerne for den danske velfærd er jo, at staten i vid udstrækning tager ansvar over for de handikappede og svage grupper.
Margot Torp (S), 1999-02-11:
Jeg kunne egentlig godt tænke mig at høre, om hr. Tom Behnke kunne forestille sig, at hvis mange af de dér bløde tiltag, om man så må sige, ikke virker over f.eks. en 3-årig periode, om vi så skulle prøve at lave en egentlig positiv særbehandling på området.
Andreas Steenberg (RV), 2016-01-26:
Det her er jo et forlig, som Det Konservative Folkeparti og Liberal Alliance er med i, og derfor kan man undre sig lidt over den store debat i dag, fordi partierne har forpligtet sig til at stemme for, og derfor kan det undre lidt, at der bliver luftet, om man kan undgå den her letbane.
Helge Adam Møller (KF), 2001-04-17:
Hvis et flertal indfører det, må vi forholde os til det og gøre det så lidt skadeligt som overhovedet muligt. Men jeg synes, der er en meget væsentlig forskel på roadpricing, hvor man, hvis det skulle blive indført, via en satellit overvåger alle danske bilister døgnet rundt, uanset hvor de kører.
Morten Messerschmidt (DF), 2021-10-27:
Derfor er mit spørgsmål til hr. Carl Valentin, hvordan han, som den lovmedholdelige person og parlamentariker han er, har det med, at Menneskerettighedsdomstolen via sin jurisdiktion i Strasbourg kan gennemføre EU's direktiver i Danmark, på trods af at de danske vælgere to og måske tre gange har sagt, at de ønsker at holde fast i retsforbeholdet – at vi altså får love, der egentlig ikke burde gælde i Danmark, til at gælde i Danmark.
Martin Lidegaard (RV), 2007-02-06:
Så er vi kommet til det tidspunkt på året, hvor vi skal diskutere SF’s beslutningsforslag om indføring af trafikbetalingssystemer, og det er jo noget, vi ser frem til i næsten julestemning og med forventningens glæde i den radikale folketingsgruppe, også selv om vi jo ved af bitter erfaring, at det er et forslag, der ikke har nogen let gang på jorden her i salen – endnu.
Karsten Lauritzen (V), 2009-05-26:
Men det findes jo i realiteten også i dag i NEC-regi, fordi alle sager indberettes til NEC, der også bistår de enkelte politikredse i arbejdet og i den monitorering, som der i øvrigt også efterlyses i forslaget - den står NEC også for, og den påbegyndte regeringen faktisk allerede i 2006.
Maria Reumert Gjerding (EL), 2015-11-04:
For var det i virkeligheden ikke det, der var årsagen til de udtalelser, som ministeren kom med i det her berømte interview den 19. oktober, altså at hvis vi skal øge væksten, bliver vi nødt til at piske endnu mere derudad, og så er vi nødt til at finde os i, at vores børn skal tilbringe endnu mere tid i snart døgnåbne institutioner?
Mette Hjermind Dencker (DF), 2012-05-10:
Her vil jeg gøre ordføreren opmærksom på, at der er rigtig mange af de små øer, hvor færgeafgangene typisk er sådan, at færgen sejler hjem, 3 timer efter at den er ankommet, sådan at det vil være fuldstændig umuligt at passe en uddannelse inde på fastlandet.
Ellen Trane Nørby (V), 2022-06-07:
Fra Venstres side ved vi dog også godt, at det ikke er nok at lave en elevfordelingsmodel, hvis vi skal sikre de små institutioner i yderområderne; så skal vi også sikre, at der er økonomi til, at de kan have kvalitet, og at de kan opretholde tilbud flere steder i landet, så vi får flere uddannelser tæt på de unge.
Aage Frandsen (SF), 2002-04-24:
Er det Folketinget og regeringen, der via lovgivningen og udmøntning af lovgivningen skal indrette uddannelsen, sådan at der er nogle, der kvalificerer sig til at få lov til at tage 10. klasse, f.eks. at de har et gennemsnit på under 7 eller sådan noget?
Inger Støjberg (V), 2013-10-10:
Derfor glæder det mig faktisk også, at der nu endelig dukker et fornuftigt lovforslag op på området – et lovforslag, der ikke handler om f.eks. at lukke op for endnu flere familiesammenføringer, men derimod gøre danske virksomheders samarbejde med dygtige udlændinge lettere.
Morten Østergaard (RV), 2008-12-12:
Fra Det Radikale Venstres side skal vi heller ikke trække debatten unødigt i langdrag, men blot sige, at vi støtter lovforslaget, som på mange måder er en nødvendig og fornuftig modernisering af reglerne om advokatselskabers navne, bestyrelser og direktioner m.v.
Zenia Stampe (RV), 2013-04-25:
Vi mener, at den konvention, der ligger til grund for den her debat, nemlig statsløsekonventionen, er fuldstændig up to date og tidssvarende. For det, den forhindrer, er jo, at stater kan lade være med at give statsløse statsborgerskab under henvisning til, at de skulle være en risiko mod statens sikkerhed.
Margrethe Vestager (RV), 2014-01-22:
Noget af det, som jeg sætter meget stor pris på, når vi har de her diskussioner, er, at fra at have haft en sådan måske mere ideologisk tilgang til det, så synes jeg egentlig, at både spørgeren og spørgerens parti og vi har en mere sådan pragmatisk det skal virke-tilgang.
Anne Baastrup (SF), 2005-03-15:
Det er klart, at hvis man giver yderligere næring til den vision og tror på, at når kommunerne tager det her værktøj i brug, vil det udvikle sig over tid, så vil det jo, i takt med at man udvikler værktøjet, gøre de bekymringer, fru Anne Baastrup har, stadig mere relevante, og så meget desto større grund er der jo til, at vi så får set på det nu.
Jann Sjursen (KRF), 2003-04-25:
Så mener jeg sådan set ikke, at det er vores opgave at tilse, at arbejdsmarkedets parter f.eks. - som i fru Birthe Rønn Hornbechs eksempel her - kan få lige præcis de dommere i voldgiftssager, som de vil have, når der er andre hensyn, der vejer tungere.
Martin Geertsen (V), 2021-01-19:
Nu har hr. Peder Hvelplund jo udviklet sig til Venstres bedste ven i den her sammenhæng, og det skal jeg selvfølgelig nok passe på med ikke at misbruge, og jeg vil gerne kvittere for det til trods for nogle af de bemærkninger, som jeg er meget enig i, i forhold til hvad det er, vi skal kigge på.
Kristian Thulesen Dahl (DF), 2001-05-17:
Hvis de ændringsforslag bliver vedtaget, vil det dog i det mindste betyde nogle små forbedringer af grundlaget for godkendelsen af Nicetraktaten her og nu, og specielt vil det betyde, at al den snak om, at vi skal skynde os at godkende af hensyn til udvidelsen, vil få mere vægt.
Marianne Jelved (RV), 2017-03-24:
De sidste 5 år, altså fra 2011 og til nu, er der lukket 161 folkeskoler i 47 kommuner, og hovedbegrundelsen i de pågældende kommuner har været, at der er et faldende børnetal – børnetallet er faldet med knap 13.000 siden 2011 og til i dag.
Mogens Andreasen (DF), 1999-03-16:
Men med den opmærksomhed, der er omkring sikkerhedsforanstaltninger på virksomhederne og den høje kontrol med anvendelse af farlige stoffer, mener jeg, den gældende lov er tilstrækkelig dækkende for disse områder, hvor det også er præciseret, at både producenter og importører af farlige stoffer og materialer har pligt til at oplyse om eventuelle virkninger på sundhed og sikkerhed ved brug af de forskellige produkter. Jeg mener, opmærksomheden fortsat vil være skærpet, og at der fortsat vil være fokus på brugen af farlige stoffer.
Margrete Auken (SF), 2003-10-30:
Det er en afgørende del af hele det her lovforslag, så der vil jeg altså love, true med, eller hvordan man nu vil formulere det, at jeg vil gå ind i de enkelte punkter i kritikpunkterne fra Danske Mediers Forum og undersøge, om det nu faktisk er sagligt, at man har lavet så mange begrænsninger i adgangen til at kunne informere offentligheden seriøst om, hvordan det går til. Man skal jo hele tiden huske, at mange gange, når man blokerer for den saglige information, så åbner man op for den usaglige.
Rune Lund (EL), 2007-01-16:
Så vil jeg bare spørge, om udenrigsministeren ikke kan bekræfte, at hvad angår den handelspolitik, som EU fører over for tredjelande, parter uden for EU, er både udenrigsministeren, Dansk Folkeparti, SF og også andre partier i samme båd, og det er en båd, som Enhedslisten ikke er med i.
Peter Hummelgaard (S), 2026-01-20:
Danmark har nemlig tidligere i forhandlingerne lagt et kompromis på bordet, som også rummede muligheden for et såkaldt opsporingspåbud, et redskab, der som en sidste udvej vil give myndighederne mulighed for at pålægge onlineplatforme at gennemgå deres egne tjenester for billeder, videoer og links, der dokumenterer overgreb mod børn.
Frank Aaen (EL), 2011-12-21:
Man kan påstå, at det har den virkning, men ligefrem, som adskillige ordførere fra højrefløjen har sagt, at det er vores egentlige formål, er simpelt hen bare så langt ude i hampen, at det er lige før, det ligger uden for den type af argumentation, som man skal debattere.
Brian Mikkelsen (KF), 2002-01-29:
Jeg har da også noteret med glæde, at Dansk Folkeparti stærkt kan støtte forslaget. Til fru Carina Christensen: Jeg er enig med ordføreren i, at der er noget paradoksalt i, at hver eneste gang den tidligere regering så, at der var en udfordring og et problem, oprettede den et nyt råd, et nyt nævn, en ny institution for at løse problemet.
Frank Jensen (S), 2000-02-08:
Men at det så er blevet gjort til et indenrigspolitisk drilleri, er jo ikke regeringschefernes skyld. Hvis hr. Skaarup satte sig ned en dag og fik tid til at se lidt på, hvordan reaktionerne har været i alle de andre 13 EU-lande over for stats- og regeringschefernes aktion, er der jo slet ikke den indenrigspolitiske tilgang til den, som vi har i Danmark.
Merete Riisager (LA), 2016-02-12:
Jeg vil gerne opfordre Dansk Folkeparti og ordføreren, som er et fornuftigt og tænksomt menneske, til at finde vejen ud af den aftale, man har indgået, så vi kan få lagt dette erhvervsskadelige tiltag bag os og gå i gang med at lægge planer for, hvordan virksomheder kan få bedre vilkår og bidrage til vækst og velstand i Danmark.
Arne Toft (S), 2005-11-24:
Imidlertid ser vi allerhelst, som det også er blevet fremført af hr. Leif Mikkelsen og af ministeren, at vi bruger nogen tid på at skabe overblik over løn-, honorarog vederlagsområdet, som det udformes efter ikrafttrædelsen af kommunalreformen i så vel kommuner som regioner.
Ellen Kristensen (V), 1998-06-25:
Det er derfor blevet muligt, at Grønlands hjemmestyre her i næste uge, pr. 1. juli, kan overtage råstofområdet, som er - og bliver, håber jeg på - til stor glæde for Grønland, og som ud i fremtiden kan være med til at sætte Grønlands økonomi på ret kurs, da vi den dag i dag stadig er afhængige af bloktilskud fra Danmark.
Christian Juhl (EL), 2018-01-19:
Jeg tænker på Arktisdebatten, hvor Grønlands placering giver os en eminent mulighed for at blande os i et meget, meget storpolitisk spørgsmål i fremtiden og i øvrigt være med til at præge den debat, hvilket vi gør gensidigt som i et ligeværdigt ægteskab.
Marlene Harpsøe (DF), 2009-12-01:
Nogle har behov for mere vejledning og støtte, end andre har, og derfor ser vi også i Dansk Folkeparti positivt på, at forsøgsordningen gøres permanent, både af hensyn til den unge selv og til opfyldelsen af 95-pct.-målsætningen, og selvfølgelig også i forhold til at vi skal sikre velfærden i fremtiden.
Keld Albrechtsen (EL), 2001-04-26:
Kan man forestille sig, at Det Konservative Folkeparti sammen med Dansk Folkeparti og Venstre, hvis muligheden opstår, at de tre partier skulle gå hen og få flertal i Folketinget, så er indstillet på at bruge det flertal uden hensyntagen til Kristeligt Folkeparti og CD og øvrige partier til at gennemføre det program? Altså har Det Konservative Folkeparti viljen til at gennemføre denne reduktion på en fjerdedel af ulandsbistanden, hvis de to andre partier er indstillet på at bære det igennem, hvad de jo desværre nok er?
Hans Engell (KF), 1999-06-16:
Jeg tror, vi må være indstillet på, at Bosnienstyrken kun langsomt vil kunne nedtrappes, og at også Kosovooperationen vil kunne vare længe, 5 år, 10 år, hvem ved, ingen ved det, men vi må være indstillet på, at det kan få langtrækkende konsekvenser for dansk forsvar og for vores deltagelse i det fredsstøttende arbejde.
Per Ørum Jørgensen (KF), 2008-01-29:
Man siger, at man gør så og så meget i Danmark, og at man gør så og så meget i udlandet, men det, der jo er væsentligt i relation til den klimaudfordring, vi står over for, er den samlede indsats, hvor meget vi kan nedbringe CO2 med i forhold til de klimaudfordringer, som vi står over for.
Martin Lidegaard (RV), 2002-01-10:
På den ene side siger man meget klart, at man står bag anbefalingerne af, at vi skal styrke jernbanetrafikken i Europa, men når vi så kommer til de finansielle spørgsmål, nemlig hvor pengene skal komme fra, erklærer man på den anden side, at man ikke tilslutter sig de forslag, som hvidbogen lægger op til, nemlig at man rimelig kontant benytter afgifter på veje - og eventuelt også på flybrændstof - til at finansiere de anlæg, der skal laves.
Peter Juel-Jensen (V), 2024-05-08:
Og jeg synes jo, at når nu ministeren har stillet i udsigt, at det her ligger på bordet, men at det er langtfra det eneste, der ligger på bordet, skulle vi så ikke tage det hele på én og samme gang, så vi kan nøjes med at ajourføre regler og bestemmelser og oplyse om ændrede ting én gang og ikke mange gange?
Morten Bødskov (S), 2013-05-03:
Meddelere og agenter, som kan infiltrere disse miljøer, er i mange tilfælde den eneste måde, som PET kan skaffe sig oplysninger om miljøerne på, oplysninger, som i sidste ende kan være med til at forhindre terrorangreb i Danmark. Jeg kan i den her forbindelse jo fremhæve den såkaldte Vollsmosesag.
Poul Andersen (S), 2002-02-20:
Kan ministeren bekræfte, at der er sendt et brev med ni punkter omhandlende et ønske fra Socialdemokratiet om en kommende forhandling med udgangspunkt i, at der er iværksat en undersøgelse om Øresundsproblematikken, som der skal komme en rapport om engang sidst i februar, først i marts, og at det er det, der er baggrunden for anmodningen om forhandling fra Socialdemokratiets side?
Peter Skaarup (DF), 2000-01-13:
Han siger bl.a. i en artikel i Jyllands-Posten den 29. august 1999: »Den afgørende forskel for de nyere grupper af indvandrere er, at de måske nok kan blive økonomisk og socialt stillet som øvrige borgere i landet, men det er sandsynligt, at mange af dem vil bevare deres oprindelige religion, kultur og tradition.«
Stine Brix (EL), 2017-05-04:
Det er også udregnet, at man skal lave produktivitetsforbedringer på fødeområdet, på det medicinske område og på det akutte område, som i øvrigt er en meget, meget stor del af sundhedsvæsenet i forhold til det, der så er tilbage, og det betyder jo, at virkeligheden for Venstres regionsrådsmedlemmer og de øvrige regionsrådsmedlemmer bliver, at man må sidde og skære ned på sundhedsvæsenet, fordi det ikke hænger sammen på anden måde.
Morten Bødskov (S), 2011-12-20:
Det, vi taler om, er ene og alene, at § 8 ændres, så der ikke står fra 2011 til 2012, men der står fra 2013 til 2014; at vi altså udskyder revisionen af de danske logningsregler, således at den ikke finder sted i 2011-12, men i 2013-14.
Per Clausen (EL), 2008-10-31:
Jamen pointen er jo, at danske løn- og arbejdsforhold ikke er mindstelønnen, men at det oftest er en løn, som er betydelig bedre end mindstelønnen, plus en række andre fordele for lønmodtagerne, og det, der er kernen, som kommer frem i det her lovforslag, er jo, at det kan man ikke forsvare fremover; man kan kun forsvare mindstelønnen.
Pia Olsen Dyhr (SF), 2008-01-22:
Regeringen har sagt, og transportministeren bekræfter, at man ønsker en plan for trafik og klima, og ydermere bekræfter transportministeren, at regeringen har et CO2-pejlemærke for trafikken indskrevet i regeringens strategi for bæredygtig udvikling fra 2007, »Grønt ansvar«, som man holder fast ved.
Thomas Adelskov (S), 2004-10-28:
Jeg skal spørge hr. Martin Lidegaard, om man skal forstå ordførertalen således, at der er enighed mellem forligspartierne omkring trafikaftalen for, at når nu projekteringsloven er færdig, så finder man pengene og afsætter dem til at lave anlægsloven og altså anlægge det dobbeltspor.
Sofie Lippert (SF), 2025-11-04:
Men flere, også i høringssvarene, peger på, at den her måde at kompensere på i forhold til de ekstra udfordringer, der er med det, både er noget, som sætter sig i prisstigninger, og noget, som mange virksomheder har problematiseret, og de udfordringer er måske ikke løst med den her kompensation.
Morten Bødskov (S), 2013-03-14:
Lovforslaget om Politiets Efterretningstjeneste er baseret på lovudkastet i det såkaldte Wendler Pedersen-udvalgs betænkning, og det gennemfører som sagt en ny, men også tidssvarende lovregulering af Politiets Efterretningstjenestes virksomhed.
Elisabeth Arnold (RV), 2003-01-16:
Møller, om den konservative folketingsgruppe er fuldstændig enig i afvisningen af alle de her forslag. Den anden kommentar går ud på, at hr. Helge Adam Møller sagde meget smukt eller rammende, at alle børn har ret til en familie, men alle par har ikke nødvendigvis ret til et barn.
Thor Gunnar Kofoed (V), 2004-10-07:
Jeg kan godt huske, at der kom nye grønne afgifter hver eneste måned, der kom nye skatter, og det var altid dem i de lavest lønnede områder som f.eks. Bornholm, der blev hårdest ramt, fordi grønne afgifter jo virker værst for dem, der tjener mindst.
Bjarne Laustsen (S), 2013-06-03:
Vi har så fået det uddybet i dag og fået at vide, at de godt må have fælles kantine, måske også noget fælles rengøring, men ellers skal de ikke have noget med hinanden at gøre; det er lidt svært at forstå, hvorvidt de må have lov at gå ind ad den samme dør, men altså godt må være i det samme hus.
Sikandar Siddique (FG), 2021-12-09:
Kan ordføreren ikke gøre os klog på, hvad det er, der gør, at man i 2011 i regeringsgrundlaget skriver, at der skal to tredjedeles flertal til for at drage i krig – det er den holdning, man har i regeringen og i Socialdemokratiet, og den bliver bekræftet igen i 2019 – men at man nu, når man har magten til rent faktisk at gøre det, så ikke vil gøre det?
Poul Nyrup Rasmussen (S), 2001-01-17:
Helt generelt kan jeg fortælle spørgeren, at en rapport, der er udarbejdet af Det Kommunale Kartel, desværre fortæller, at der er udliciteringer, hvor 40 pct. af de berørte medarbejdere svarer i undersøgelsen, at udlicitering har medført dårligere kvalitet, 34 pct. svarer, at det har medført dårligere effektivitet og i den sammenhæng bekræftet, synes jeg, at dårligt arbejdsmiljø går hånd i hånd med dårlig udførelse af opgaven.
Peter Skaarup (DF), 2011-05-02:
Så synes jeg, at der kom nogle totalt irrelevante bemærkninger, og nogle – jeg tror, at det specielt var Socialdemokraterne – har gået og grinet godt i skægget og er blevet enige om, at det var et helt tåbeligt forslag, og det kommer så ud her fra Folketingets talerstol.